Rannsóknir sýna að stuðningur og hvatning foreldra skiptir miklu máli varðandi námsárangur nemenda . Hækkaður sjálfræðisaldur gefur foreldrum tækifæri á að fylgjast vel með mætingum og ástundum barna sinna fram að átján ára aldri . Foreldrar hafa aðgang að upplýsingum um mætingar í Innu , upplýsingakerfi framhaldsskólanna . Sýnt hefur verið fram á að sterk fylgni er milli mætinga og námsárangurs og því full ástæða til að hvetja foreldra til að fylgjast vel með þessum málum . Þar sem heimanám er stór þáttur í öllu skólanámi er mikilvægt að því sé sinnt vel . Fari verkefni að hrannast upp er hætta á að það valdi kvíða og spennu . Nauðsynlegt er að foreldrar fylgist vel með hvernig unglingnum þeirra reiðir af í skólanum því þannig er hægt að grípa snemma inn í ef eitthvað ber út af og veita nemandanum stuðning og hvatningu . Verið ekki feimin við að fylgjast með námi barna ykkar þó þau séu komin í framhaldsskóla Markmið Mikilvægt er að nemendur viti hvert þeir stefa og að þeir setji sér ákveðin markmið . Sá nemandi sem hefur skoðað áhugasvið sitt , hæfileika og leikni á auðveldara með að finna sig í náminu og ná árangri heldur en sá sem ekki veit hvert hann stefnir . Upplýsingar Nauðsynlegt er að koma til skólans upplýsingum sem þið teljið að geti skipt máli varðandi nám unglingsins ykkar . Þetta geta verið upplýsingar um námserfiðleika , erfiðleika sem koma upp í einkalífinu , prófkvíða eða í raun allt það sem getur hamlað því að nemandi nái árangri í námi . Við erum til staðar fyrir nemendur en getum ekki greitt götu þeirra nema við fáum upplýsingar um það sem bjátar á . Það er eitt af okkar markmiðum að stuðla að því að samstarf heimils og skóla sé sem öflugast . Við hvetjum ykkur því til að hringja eða líta við .